
REPUBLIKA HRVATSKA
ISTARSKA ŽUPANIJA
OPĆINA SVETA NEDELJA
Općinsko vijeće
KLASA: _________________
URBROJ: _______________
Nedešćina, _________ 2019.


Na temelju članka 35. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 – ispravak pročišćenog teksta), Zakona o zakupu i  kupoprodaji poslovnoga prostora („Narodne novine“, broj 125/11, 64/15. i 112/18) i članka 33. Statuta  Općine  Sveta  Nedelja („Službene novine Općine Sveta Nedelja“, broj 11/18) Općinsko vijeće Općine Sveta Nedelja na sjednici održanoj dana ___________ 2019. godine donijelo je


O D L U K U
o izmjenama i dopunama Odluke o zakupu poslovnoga prostora 


Članak 1.

U Odluci o zakupu poslovnoga prostora („Službene novine Općine Sveta Nedelja“, broj 11/15, 12/16. i 19/18) članak 14. mijenja se i glasi:

„(1) Iznimno od odredbe članka 12. ove Odluke, Općina Sveta Nedelja može dati pisanu ponudu za sklapanje novog ugovora o zakupu poslovnoga prostora na određeno vrijeme na rok od pet godina pod istim uvjetima kao u postojećem ugovoru o zakupu poslovnoga prostora, kada je to ekonomski opravdano odnosno kada je mjesečni iznos zakupnine veći od cijene  zakupnine utvrđene po kriterijima iz ove Odluke za djelatnost koju zakupnik obavlja i to isključivo zakupniku koji s Općinom Sveta Nedelja ima sklopljen ugovor o zakupu poslovnoga prostora na temelju javnog natječaja i koji u potpunosti ispunjava obveze iz ugovora o zakupu, kada mu istječe takav ugovor o zakupu sklopljen na temelju javnog natječaja, a na njegov pisani zahtjev. 

(2) Zakupnik iz stavka 1. ovog članka dužan je pisani zahtjev podnijeti najkasnije 120 dana prije  isteka  roka  na  koji  je  ugovor  o  zakupu  poslovnoga prostora sklopljen, a Općina Sveta Nedelja dužna je najkasnije 90 dana prije isteka roka na koji je ugovor sklopljen zakupniku dati pisanu ponudu za sklapanje novog ugovora o zakupu poslovnoga prostora ili ga pisanim putem obavijestiti da mu neće ponuditi sklapanje novog ugovora o zakupu poslovnoga prostora.

(3) Ako zakupnik ne podnese pisani zahtjev u roku iz stavka 2. ovog članka ili ako Općina Sveta Nedelja pisanim putem obavijesti zakupnika da mu neće ponuditi sklapanje novog ugovora o zakupu poslovnoga prostora, za navedeni poslovni prostor objavit će se javni natječaj za njegovo davanje u zakup.

(4) Ako sadašnji zakupnik ne prihvati ponudu iz stavka 2. ovog članka najkasnije 30 dana prije isteka roka na koji je ugovor o zakupu poslovnoga prostora sklopljen, zakupni odnos će prestati istekom roka na koji je ugovor sklopljen, a Općina Sveta Nedelja će nakon stupanja u posjed toga poslovnoga prostora raspisati javni natječaj za njegovo davanje u zakup.“.

Članak 2.

U članku 17. stavku 1. podstavak 1. mijenja se i glasi: 

„- podatke za identifikaciju poslovnoga prostora koji se mogu nedvojbeno utvrditi (broj zemljišnoknjižne čestice i zemljišnoknjižnog uloška u koji je poslovni prostor upisan, površina poslovnoga prostora, etaža na kojoj se poslovni prostor nalazi, pozicija na etaži, tlocrtni opis poslovnoga prostora, kao i svi drugi potrebni podaci za nedvojbenu identifikaciju poslovnoga prostora)“.

Iza podstavka 1. dodaje se podstavak 2. koji glasi:

„- namjenu poslovnoga prostora“ . 

Dosadašnji podstavci 2 – 18. postaju podstavci 3 – 19.

U dosadašnjem podstavku 9, koji postaje podstavak 10, riječi „prvenstvenom pravu“ zamijenjuju se riječima „pravo prednosti“.

Dosadašnji podstavak 18, koji postaje podstavak 19, mijenja se i glasi:

„- druge odredbe od značaja za zakup poslovnoga prostora“.

Članak 3.

Članak 20. mijenja se i glasi:

„ Pravo prednosti na sklapanje ugovora o zakupu poslovnoga prostora za obrtničku ili samostalnu profesionalnu djelatnost imaju osobe određene Zakonom o hrvatskim braniteljima iz Domovinskog rata i članovima njihovih obitelji ako se te osobe u svojoj prijavi odnosno ponudi na javni natječaj za navedeni poslovni prostor pozovu na to pravo, ako ispunjavaju uvjete iz javnog natječaja i prihvate najviši ponuđeni iznos mjesečne zakupnine.“.

Članak 4. 

U članku 21. stavku 1. podstavak 1. mijenja se i glasi:

„- ime, prezime i adresu prebivališta te osobni identifikacijski broj kada je podnositelj ponude fizička osoba odnosno naziv i adresu sjedišta te osobni identifikacijski broj kada je podnositelj ponude pravna osoba“.

Podstavak 2. mijenja se i glasi:

„- oznaku poslovnoga prostora odnosno podatke za identifikaciju poslovnoga prostora“.

Iza podstavka 2. dodaje se podstavak 3. koji glasi:

· izjavu o zaštiti osobnih podataka kada je podnositelj ponude fizička osoba, a kojom podnositelj ponude daje suglasnost za obradu i objavljivanje osobnih podataka“

Dosadašnji podstavci 3 – 5. postaju podstavci 4 – 6.

U stavku 2. podstavak 6. mijenja se i glasi:

· „ dokaz o pravu prednosti na sklapanje ugovora o zakupu  poslovnoga prostora  za osobe iz Zakona o hrvatskim braniteljima iz Domovinskog rata i članovima njihovih obitelji (odgovarajuća dokumentacija kojom se dokazuje status osobe koja ostvaruje pravo prednosti na sklapanje ugovora o zakupu poslovnoga prostora temeljem navedenoga Zakona te pisana izjava da nema sklopljen ugovor o zakupu drugog poslovnoga prostora, neovisno po kojoj osnovi je ostvaren).“.

Članak 5.

Članak 28. mijenja se i glasi:

„(1) Nakon pregleda pristiglih ponuda Komisija utvrđuje najviši ponuđeni iznos mjesečne zakupnine te utvrđuje koja se ponuda smatra najpovoljnijom i takvo utvrđenje unosi u zapisnik.

(2) Nakon radnje iz stavka 1. ovog članka Komisija utvrđuje da li se koji od ponuditelja, a koji ispunjava uvjete javnog natječaja, pozvao u ponudi na pravo prednosti na sklapanje ugovora o zakupu poslovnoga prostora.

(3) Ako se koji od nazočnih ponuditelja koji ispunjava uvjete javnog natječaja, ali čija ponuda ne sadržava najviši ponuđeni iznos mjesečne zakupnine, pozvao u svojoj ponudi na pravo prednosti na sklapanje ugovora o zakupu poslovnoga prostora, isti će se pozvati da se izjasni da li prihvaća najviši ponuđeni iznos mjesečne zakupnine te će se njegova izjava o tome unijeti u zapisnik. 

(4) Ako se koji od ponuditelja koji ispunjava uvjete javnog natječaja, ali čija ponuda ne sadržava najviši ponuđeni iznos mjesečne zakupnine pozvao u svojoj ponudi na pravo prednosti na sklapanje ugovora o zakupu poslovnoga prostora, isti će se pozvati pisanim putem da se u roku od osam dana od dana primitka poziva izjasni da li prihvaća najviši ponuđeni iznos mjesečne zakupnine.

(5) Ako se ponuditelj iz stavka 4. ovog članka ne izjasni u roku iz stavka 4. ovog članka, isti neće ostvariti pravo prednosti na sklapanje ugovora o zakupu poslovnoga prostora odnosno njegova se ponuda neće moći smatrati najpovoljnijom.“.

Članak 6.

U članku 30. stavku 3. riječi „prvenstveno pravo“ zamijenjuju se riječima „pravo prednosti“.

Članak 7.

U članku 34. stavku 4. riječi „prvenstveno pravo“ zamijenjuju se riječima „pravo prednosti“.

Članak 8.

U članku 36. stavku 1. podstavak 1. mijenja se i glasi:

„- ime i prezime ili naziv, adresu prebivališta ili sjedišta te osobni identifikacijski broj ugovornih strana“.



Podstavak 2. mijenja se i glasi:

„- podatke za identifikaciju poslovnoga prostora koji se mogu nedvojbeno utvrditi (broj zemljišnoknjižne čestice i zemljišnoknjižnog uloška u koji je poslovni prostor upisan, površina poslovnoga prostora, etaža na kojoj se poslovni prostor nalazi, pozicija na etaži, tlocrtni opis poslovnoga prostora, kao i svi drugi potrebni podaci za nedvojbenu identifikaciju poslovnoga prostora)“.  

U podstavku 11. riječi “u zgradi te zajedničkih usluga u zgradi„ zamijenjuju se riječima „te zajedničkih usluga“. 

Članak 9.

Članak 38. briše se.

Dosadašnji članci 39 – 82. postaju članci 38 – 81.

Članak 10.

U članku 8. stavku 1. podstavku 3. riječi „ članku 43.“ zamijenjuju se riječima „članku 42.“.

U dosadašnjem članku 39, koji postaje članak 38, u stavku 1, stavku 2. i stavku 3. riječi „članku 40. i članku 43.“ zamijenjuju se riječima „članku 39. i članku 42.“

U dosadašnjem članku 42, koji postaje članak 41, riječi „“članka 43.“ zamijenjuju se riječima “članka 42.“

U dosadašnjem članku 43, koji postaje članak 42, u stavku 2. riječi „članka 41. i 42.“ zamijenjuju se riječima „članka 40. i 41“.

Članak 11.

U članku 54, koji postaje članak 53, riječi „u zgradi u kojoj se nalazi poslovni prostor“ brišu se.

Članak 12.

Dosadašnji članak 58, koji postaje članak 57, mijenja se i glasi:

„(1) Zakupnik nema pravo poslovni prostor ili dio poslovnoga prostora dati na korištenje ili sukorištenje trećoj osobi po bilo kojoj pravnoj osnovi (primjerice ugovorom o poslovno -tehničkoj suradnji, ugovorom o trgovačkom zastupanju ili slično).

(2) Zakupnik nema pravo poslovni prostor ili dio poslovnoga prostora dati u podzakup bez pisane suglasnosti odnosno pisanog odobrenja zakupodavca.
 
[bookmark: _GoBack](3)  Općinski načelnik može zakupniku odobriti davanje poslovnoga prostora ili dijela poslovnoga  prostora  u  podzakup kada utvrdi postojanje opravdanog interesa za Općinu Sveta Nedelja i pod uvjetom da su prethodno podmirene dospjele obveze po osnovi zakupa poslovnoga prostora.

(4)  Za poslovni prostor na kojem je zasnovan zakup temeljem Zakona o hrvatskim braniteljima iz Domovinskog rata i članovima njihovih obitelji ne može se odobriti davanje poslovnoga prostora ili dijela poslovnoga prostora u podzakup.

(5)  Podzakup prestaje kada prestaje i zakup poslovnoga prostora.
(6)  Ako zakupnik suprotno odredbama ugovora o zakupu poslovnoga prostora odnosno bez pisane suglasnosti odnosno pisanog odobrenja zakupodavca da poslovni prostor ili dio poslovnog prostora u podzakup ili na korištenje ili sukorištenje trećoj osobi po bilo kojoj pravnoj osnovi, ugovor o zakupu poslovnoga prostora raskida se po sili zakona.“.

Članak 13.

U dosadašnjem članku 73, koji postaje članak 72, u stavku 1. riječi „članka 72.“ zamijenjuju se riječima „članka 71.“.

U istom stavku podstavak 6. briše se.

Članak 14.

Dosadašnji članak 80, koji postaje članak 79, mijenja se i glasi:

Odredbe ove Odluke ne primjenjuju se na slučajeve privremenoga korištenja poslovnoga prostora ili dijela poslovnoga prostora radi održavanja sajmova, priredaba, predavanja, savjetovanja ili u druge slične svrhe, a čije korištenje ne traje duže od 30 dana odnosno čije korištenje ne traje duže od šest mjeseci ako se prostor koristi u svrhe skladištenja i čuvanja robe.

Članak 15.

Ova Odluka stupa na snagu osmoga dana od dana objave u „Službenim novinama Općine Sveta Nedelja“.



                                                                                                             Predsjednik
                                                                                                        Općinskog vijeća

                                                                                                             Valter Golja

